Maka tiadalah disuratkan lagi carita Lambung Mangkurat ini dan turunan raja-raja Banjar dan Kuta Waringin. Adapun anak Ratu Bagawan nang tinggal di Kuta Waringin itu Pangeran Amas. Pangeran Amas itu baranakkan Panambahan Kuta Waringin. Maka Panambahan baranakkan Pangeran Prabu. Maka Pangeran Prabu itu baranakkan Pangeran Dipati Tuha. Pangeran Dipati Tuha baranakkan Pangeran Panghulu. Maka Pangeran Panghulu itu baranakkan Ratu Bagawan. Dan Ratu Bagawan baranakkan Ratu Anum Kasuma Yuda itu. Dan Ratu Anum Kasuma Yuda baranakkan dua urang lain itu, Ratu Sarip dan Ratu Sari Rama, anak dangan Ratu Mangkurat dan laki-laki lain ibu dangan Ratu Hayu nama Pangeran Iman. Ia-lah bargalar Pangeran Ratu, maka baranak tiga urang, satu parampuan dua laki-laki, Pangeran Anum Pangeran Sari, lain ibu, ibunya anak dangan Ratu Agung. Tamat alkalam.